  Майя Бывальцева Ижкарын В, Г. Короленко нимо театрлэсь юртсэ быдэсак выльдон понна устозэ фор-эскиз ӵектосэз быръёнъя вожвылъяськонлы йылпумъянъёс лэсьтӥзы. Со сярысь Удмуртиысь лэсьтӥськонъя, жилищно-коммунальной возёсъя но дыкужымъя министр Дмитрий Сурнин «Фейсбук» мерлыко вотэсысь бамаз ивортӥз. Солэн кылъёсызъя, вожвылъяськонэ пыриськисьёс азе секыт ужпум пуктэмын вал: юртлэсь азьзэ, архитектуразэ, пуштроссэ утьыса, солэсь быдӟалазэ будэтыны. Конкурсэ пыриськисьёс пӧртэм амалъёс возьматӥзы, со пӧлын азьвыл театрлэн юртэз вылэ этажъёс ватсан, озьы ик али юрт борды эшшо одӥгзэ пуктон. Нимысьтыз чакламы, кызьы со ваньмыз ог-огеныз тупалоз Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрРоссиысь архитекторъёслэн огазеяськонзылэн улосвыл ёзэтэныз радъям конкурс 2019-тӥ арын шуркынмонэ кутскиз. Радъясьёслы Ижкарысь, Москваысь, Казаньысь, Нижний Новгородысь, Братскысь, Калининградысь, Костромаысь, Ханты-Мансийскысь, Екатеринбургысь, Воронежысь коллективъёслэсь, архитектурая бюроослэсь но нимаз ужасьёслэсь 17 ӵектонъёс вуизы. Ужъёсты йӧскалык политикая но лулчеберетъя министръёс, улосвыл кивалтэт бордын ужась лэсьтӥськонъя управленилэн кивалтӥсез, Россиысь архитекторъёслэн огазеяськонзылэн улосвыл ёзэтэзлэн кивалтӥсез, архитектурая бюроослэн ыстэм муртъёссы дунъязы. 1-тӥ инты - Ижкарысь архитектурая «CUBICA» бюро Архитектурая «CUBICA» бюролэн ӵектосэз 2 фото 2-тӥ инты – Казаньысь авторъёслэн коллективзы Фото: tehne.com © 3-тӥ инты – Ижкарысь Виталий Яковицкий Фото: tehne.com © Ваньзы соос коньдон кузьым сётозы. Ми понна валтӥсез, со юртэз быдэсак выльдонлэн концепциез, кудӥз вормисьёслэн ӵектосъёссылэн эскизъёссылы инъет луиз. Со инъет, кудӥз азьвыл театрез выльдон ӵектосэз дасяны кутэмын луоз Дмитрий Сурнин, Удмуртиысь лэсьтӥськонъя, жилищно-коммунальной возёсъя но дыкужымъя министрТодэ вайытом, Короленко нимо театрлэн юртаз Удмурт лулчеберетъя центр усьтыны малпало, яке сое Лулчеберетъя Короленко нимо центр шуыса ниманы быгатозы. Нимызъя пумкылъян кутымтэ на. Нырысь юртэз, тупатъяны вераськизы, собере сэрттыны но выльзэ пуктыны дунтэмегс луоз шуыса веразы. Кылем арын шуркынмонэ Удмуртилэн тӧроез юртэз уз сэрттэ, рос-прос тупатъялозы но выльдозы шуыса пусйиз.  Тегъёс: Ижкар Театр Удмуртия лэсьтськон Лэсьтськонъяминстерство Удмуртлулчеберетъяцентр ДмитрийСурнин 100ар  